Limbažos

**APSTIPRINĀTS**

ar Limbažu novada domes

24.02.2022. sēdes lēmumu Nr.168

(protokols Nr.2, 64.§)

**Lokālplānojuma darba uzdevums**

1. Lokālplānojuma izstrādes mērķis

Limbažu novada teritorijas plānojuma grozījumi nepieciešami, lai nodrošinātu pilnvērtīgas iespējas īpašuma izmantošanai un attīstībai, paredzot funkcionālā zonējuma maiņu uz indeksētu lauksaimniecības teritoriju (L1) ar apbūves parametriem un papildizmantošanas veidu rūpnieciskā apbūve un teritorijas izmantošana, kas pieļautu vēja ģeneratoru un vēja parku būvniecību, tādejādi veicinot uzņēmējdarbības attīstību.

1. Lokālplānojuma teritorija.

Lokālplānojuma teritorija (situācijas shēma lēmuma pielikumā) – Nekustamo īpašumu “Vaboles”, “Arāji” un “Lejas Strūgas” Skultes pagastā, Limbažu novadā zemes vienībās ar kadastra apzīmējumiem 66760020031, 66760020032, 66760020033, 66760020040, 66760020125, 66760020051, 66760020132. Lokālplānojuma teritorijas platība funkcionālā zonējuma maiņai ir 74,6 ha.

1. Lokālplānojuma izstrādes mērķis

Grozīt Limbažu novada teritorijas plānojumā noteikto funkcionālo zonējumu lokālplānojuma teritorijā no Lauku zemes teritorijas (L) uz indeksētu lauksaimniecības teritoriju (L1) ar apbūves parametriem, kas pieļautu vēja elektrostaciju būvniecību.

1. Lokālplānojuma izstrādes uzdevums
   1. Veikt Limbažu novada teritorijas plānojuma grozījumus, proti, mainīt teritorijas funkcionālo zonējumu, saskaņā ar darba uzdevuma 1.punktu, ņemot vērā Ministru kabineta 30.04.2013. noteikumu Nr.240 „Vispārīgie teritorijas plānošanas, izmantošanas un apbūves noteikumi” un Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” prasības, lokālplānojuma teritorijā precizēt Limbažu novada teritorijas plānojumā noteiktās aizsargjoslas un citus izmantošanas aprobežojumus.
   2. Pirms redakcijas izstrādes uzsākšanas saņemt no Latvijas Republikas Vides pārraudzības valsts biroja atbilstošu lēmumu par Stratēģiskā ietekmes uz vidi novērtējuma piemērošanas nepieciešamību lokālplānojumam.
   3. Lokālplānojumu izstrādāt, izmantojot teritorijas attīstības plānošanas informācijas sistēmu (turpmāk – TAPIS), ievērojot Ministru kabineta 08.07.2014. noteikumu Nr.392 „Teritorijas attīstības plānošanas informācijas sistēmas noteikumi” prasības.
   4. Izstrādāt lokālplānojuma paskaidrojuma rakstu, ņemot vērā darba uzdevuma 6.1.apakšpunkta prasības.
   5. Izstrādāt lokālplānojuma grafisko daļu, ņemot vērā darba uzdevuma 6.2.apakšpunkta prasības.
   6. Izstrādāt lokālplānojuma teritorijas izmantošanas un apbūves noteikumus, ņemot vērā darba uzdevuma 7.3.apakšpunkta prasības, nosakot teritorijas izmantošanas nosacījumus un apbūves parametrus (apbūves intensitāti, apbūves blīvumu, zemes vienību minimālu platību, apbūves maksimālo augstumu u.c.), kā arī citas prasības, aprobežojumus un nosacījumus, ņemot vērā teritorijas īpatnības.
   7. Detalizētā pakāpē noteikt teritorijas izmantošanas veidus un to aprobežojumus, kā arī sniegt kompleksus transporta infrastruktūras risinājumus teritorijas apkalpošanai.
   8. Izstrādāt pārskatu par lokālplānojuma izstrādi un publisko apspriešanu, ņemot vērā darba uzdevuma 7.4.apakšpunkta prasības.
2. **Institūcijas, kurām lokāplānojuma izstrādātājs pieprasa nosacījumus lokālplānojuma izstrādei un atzinumus par izstrādātajām lokālplānojuma redakcijām:**
   1. Valsts vides dienesta Vidzemes reģionālā vides pārvalde
   2. Dabas aizsardzības pārvalde
   3. Latvijas Ģeotelpiskās informācijas aģentūra
   4. Veselības inspekcija;
   5. Valsts ugunsdzēsības un glābšanas dienests;
   6. VSIA „Zemkopības ministrijas nekustamie īpašumi”
   7. VSIA “Latvijas Valsts ceļi”
   8. AS “Augstsprieguma tīkls”
   9. AS „Latvenergo”
   10. AS „Sadales tīkls”
   11. Valsts meža dienests
   12. Limbažu novada pašvaldības Limbažu apvienības pārvalde,
   13. Civilās aviācijas aģentūra,
   14. AS “RB Rail”.
3. Normatīvie akti un dokumenti lokālplānojuma izstrādei
   1. Teritorijas attīstības plānošanas likums.
   2. Aizsargjoslu likums.
   3. Būvniecības likums u.c.
   4. Ministru kabineta 14.10.2014. noteikumi Nr.628 „Noteikumi par pašvaldību teritorijas attīstības plānošanas dokumentiem”.
   5. Ministru kabineta 30.04.2013. noteikumi Nr.240 „Vispārīgie teritorijas plānošanas, izmantošanas un apbūves noteikumi”.
   6. Ministru kabineta 08.07.2014. noteikumi Nr.392 „Teritorijas attīstības plānošanas informācijas sistēmas noteikumi”.
   7. Limbažu novada ilgtspējīgās attīstības stratēģija (2013.-2030.gadam) 2022.-2046.gadam
   8. Limbažu novada teritorijas plānojums 2012.-2024.gadam.
4. Prasības lokālplānojuma izstrādei:
   1. Paskaidrojuma raksts, kurā jāiekļauj:
      1. teritorijas plānojuma grozījumu nepieciešamības pamatojums un lokālplānojuma risinājumu apraksts un tā saistība ar piegulošajām teritorijām;
      2. lokālplānojuma atbilstība Limbažu novada ilgtspējīgas attīstības stratēģijai 2013.-2030.gadam.
      3. teritorijas pašreizējās izmantošanas apraksts un teritorijas attīstības nosacījumi;
      4. izmantošanas nosacījumi un aprobežojumi;
      5. transporta infrastruktūras un inženierapgādes risinājumi;
      6. ietekmes uz ainavu izvērtējums;
      7. vēja elektrostacijas radīto trokšņu prognozes aprēķins un slēdziens par trokšņa ietekmi uz blakus esošajiem nekustamajiem īpašumiem;
      8. teritorijas attīstības mērķis un uzdevumi.
   2. Grafiskā daļa:

Lokālplānojuma grafisko daļu sagatavot uz topogrāfiskā plāna pamatnes ar mēroga noteiktību 1:10000 ar iekļautu nekustamā īpašuma valsts kadastra reģistra informāciju, izmantojot aktuālāko pieejamo Latvijas Ģeotelpiskas informācijas aģentūras uzturēto topogrāfisko karti. Kā palīgmateriālu var izmantot pieejamo Latvijas Ģeotelpiskas informācijas aģentūras uzturēto ortofoto karti.

* + 1. noteikt lokālplānojuma teritorijas funkcionālo zonējumu un tajā atļautos izmantošanas veidus, ievērojot normatīvajos aktos par teritorijas plānošanu, izmantošanu un apbūvi noteiktās prasības atbilstoši lokālplānojuma izstrādes mērķim;
    2. lokālplānojuma teritorijā precizēt un attēlot apgrūtinātās teritorijas un objektus, kuriem aizsargjoslas nosaka saskaņā ar normatīvajiem aktiem par apgrūtinātajām teritorijām;
    3. citi plāni, shēmas, atbilstoši darba uzdevuma 5.punktā minēto institūciju sniegtiem nosacījumiem (piemēram, transporta infrastruktūras risinājumi, galveno inženiertīklu shēmas u.c.).
  1. Teritorijas izmantošanas un apbūves noteikumi:

noteikt teritorijas izmantošanas nosacījumus un apbūves parametrus, kā arī noteikt citas prasības (inženiertehniskajam nodrošinājumam u.c.), aprobežojumus un nosacījumus ņemot vērā teritorijas īpatnības, specifiku un lokālplānojuma izstrādes uzdevumus. Lokālplānojuma teritorijā teritorijas izmantošanas un apbūves noteikumos izmantošanas veidus noteikt atbilstoši 2013.gada 30.aprīļa Ministru kabineta noteikumu “Vispārīgie teritorijas plānošanas, izmantošanas un apbūves noteikumi” 4.12. sadaļā noteiktajam. L1 funkcionālās zonas apbūves noteikumos papildizmantošanas veidu noteikt rūpnieciskā apbūve un teritorijas izmantošana, kas pieļautu vēja ģeneratoru būvniecību.

* 1. Pārskats par lokālplānojuma izstrādi un publisko apspriešanu:
     1. Limbažu novada domes lēmumi par lokālplānojuma izstrādes uzsākšanu, publiskās apspriešanas organizēšanu un lokālplānojuma apstiprināšanu;
     2. saņemtie priekšlikumi un iebildumi par lokālplānojuma izstrādi un publiskās apspriešanas materiāli;
     3. ziņojums par vērā ņemtajiem un noraidītajiem priekšlikumiem un iebildumiem, norādot noraidījuma pamatojumu;
     4. institūciju sniegtā informācija, nosacījumi un atzinumi;
     5. ziņojums par institūciju nosacījumu ievērošanu vai noraidīšanu, norādot noraidījuma pamatojumu.
     6. cita informācija, kas izmantota lokālplānojuma izstrādei (izpētes, ekspertīzes, ekspertu slēdzieni).

1. Prasības lokālplānojuma publiskajai apspriešanai:
   1. Izstrādāto lokālplānojuma redakciju kopā ar sagatavoto ziņojumu iesniedz izskatīšanai Limbažu novada domē, kura pieņem lēmumu par lokālplānojuma redakcijas nodošanu publiskajai apspriešanai un institūciju atzinumu saņemšanai saskaņā Ministru kabineta noteikumos noteikto kartību un termiņiem. Pēc iepriekš minētā lēmuma pieņemšanas tiek organizēta publiskā apspriešana.
   2. Jāpaziņo par lokālplānojuma publisko apspriešanu Ministru kabineta noteikumu noteiktajā kartībā un termiņos. Publiskās apspriešanas termiņš jānosaka ne īsāks par četrām nedēļām.
   3. Ne vēlāk kā vienu nedēļu pirms publiskās apspriešanas izsludināšanas tiek iesniegti lokālplānojuma materiāli, kuros ietverts paziņojums par lokālplānojuma publisko apspriešanu un būtiskākā vizuālā un teksta informācija par lokālplānojuma redakciju.
   4. Lokālplānojuma publiskās apspriešanas laikā organizē lokālplānojuma publiskās apspriešanas sanāksmi.
   5. Pēc publiskās apspriešanas beigām tiek apkopoti tās rezultāti Ministru kabineta noteikumu noteiktajā kārtībā un termiņos.
2. Lokālplānojuma noformēšana:
   1. Lokālplānojumam jābūt izstrādātam valsts valodā un noformētam datorizdrukā uz A4 formāta lapām. Ja nepieciešams, ilustrāciju un grafisko pielikumu lapas var būt A3 vai citā formātā, kas iesiets A4 formāta sējumā. Tam jābūt iesietam cietos vākos un visām lapām jābūt sanumurētām.
   2. Projekta redakcijas materiālu izdruka jāiesniedz 2 (divos) eksemplāros.
   3. Projekts iesniedzams arī elektroniskā formā zibatmiņā un noformējums šādi:
      1. teksta daļa sagatavojama \*pdf un \*.doc formātā;
      2. grafiskā daļa – \*pdf., kā arī digitālie vektoru dati iesniedzami \*dgn un \*shp formātā;
      3. lokālplānojumu sagatavot ievietošanai TAPIS sistēmā.
   4. Visu grafiskās daļas rasējumu lapu labajā apakšējā stūrī jābūt rakstlaukumam, kurā norāda šādu informāciju – pasūtītājs, izstrādātājs, lokālplānojuma nosaukums, rasējuma lapas nosaukums, kopējais lapu skaits daļā, lapas numurs pēc kārtas, koordinātu sistēma un tīkls, mērogs, kā arī plānojuma izstrādātāja, daļas vai sadaļas vadītāja un tehniskā izstrādātāja uzvārds, paraksts un datums).
   5. Lokālplānojuma un grafiskās daļas kartēs un plānos obligāti norāda lietotos (nosacītos) apzīmējumus.
   6. Lokālplānojuma atbilstību Latvijas Republikas normatīvo aktu prasībām uz saskaņojumu lapas apliecina lokālplānojuma izstrādātājs.
   7. Lokālplānojums jānoformē atbilstoši Ministru kabineta 04.09.2018. noteikumiem Nr.558 „Dokumentu izstrādāšanas un noformēšanas kārtība”.

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**