Limbažos

**APSTIPRINĀTS**

ar Limbažu novada domes

24.02.2022. sēdes lēmumu Nr.153

(protokols Nr.2, 49.§)

**Rūpnieciskās Komerciālās zvejas tiesību nomas Baltijas jūras piekrastes ūdeņos, kas robežojas ar Limbažu novada administratīvo teritoriju, ATKLĀTĀS izsoles NOLIKUMS**

1. **Vispārējā informācija par izsoli**
2. **Izsoles pamatnoteikumi**
   1. Šis nolikums nosaka kārtību, kādā izsludināma un rīkojama atklātā izsole rūpnieciskās komerciālās zvejas tiesību nomas Baltijas jūras piekrastes ūdeņos, kas robežojas ar Limbažu novada administratīvo teritoriju, piešķiršanai, turpmāk tekstā – izsole.
   2. Izsole tiek rīkota, pamatojoties uz Zvejniecības likuma 11. panta sesto un septīto daļu, Ministru kabineta 11.08.2009. noteikumu Nr. 918 „Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” 13., 33., 43. – 47., 49., 50. punktu un Limbažu novada pašvaldības nolikuma „Par zvejas tiesību iznomāšanas kārtību komerciālajai un pašpatēriņa zvejai Baltijas jūras piekrastē Limbažu novadā” (apstiprināts ar Limbažu novada domes 28.06.2012. lēmumu, protokols Nr. 10, 47.§) 12. punktu.
   3. Zvejniecības likuma 7. panta otrajā daļā noteikts, ka valsts un pašvaldības institūcijas valstij piederošās zvejas tiesības zvejniecību regulējošos normatīvajos aktos noteiktajā kārtībā var nodot (iznomāt) tādām personām, kuras veic pašpatēriņa zveju vai kuras saņēmušas speciālo atļauju (licenci) komercdarbībai attiecīgajos ūdeņos.
   4. Zvejniecības likuma 11. panta sestā daļa nosaka, ka, ja pieļaujamais nozvejas apjoms, zvejas rīku skaits vai rūpnieciskās zvejas vietu skaits nav pietiekams, lai nodrošinātu attiecīgos ūdeņos vai to daļā juridiskajām un fiziskajām personām ar Civillikumu noteikto vai iznomāto zvejas tiesību izmantošanu, kā arī apmierinātu juridisko un fizisko personu iesniegtos lūgumus par zvejas tiesību nomas līgumu noslēgšanu, var organizēt zvejas tiesību nomas vai zvejas atļauju (licenču) izsoli.
   5. Zvejniecības likuma 11. panta septītā daļa nosaka, ka izsoli var organizēt gan juridiskajām un fiziskajām personām, kurām saskaņā ar minētā likuma 7. panta sesto daļu ir dodama priekšroka zvejai attiecīgos ūdeņos vai to daļā (slēgtā izsole), gan visiem interesentiem (atklātā izsole) uz atlikušo nozvejas apjomu, zvejas rīku un zvejas vietu skaitu.
   6. Ministru kabineta 11.08.2009. noteikumu Nr. 918 „Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” 13. punkts nosaka, ka rūpnieciskās zvejas tiesības publiskajos ūdeņos (arī jūras piekrastē) un citos iekšējos ūdeņos, kuros zvejas tiesības pieder valstij, pildot deleģētās valsts (izpildvaras) funkcijas, iznomā vietējā pašvaldība.
   7. Ministru kabineta 11.08.2009. noteikumu Nr. 918 „Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” 33. punkts nosaka, ka, ja nomas iesniegumu skaits pārsniedz rūpnieciskās zvejas tiesību nomas iespējas, rīko rūpnieciskās zvejas tiesību nomas izsoli. Nomas iesnieguma iesniedzējam rakstiski paziņo par izsoles norises vietu un laiku.
   8. Ministru kabineta 11.08.2009. noteikumu Nr. 918 „Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” 43. – 47., 49. un 50. punkts nosaka, ka:
      1. ja rūpnieciskās zvejas tiesību nomas iesniegumu skaits pārsniedz neiznomāto un brīvi pieejamo rūpnieciskās zvejas tiesību iespējas, rīko rūpnieciskās zvejas tiesību nomas izsoli (43. punkts);
      2. pašvaldība, kas rīko rūpnieciskās zvejas tiesību nomas izsoli, izstrādā rūpnieciskās zvejas tiesību nomas izsoles konkursa nolikumu un publicē to plašsaziņas līdzekļos, tai skaitā pašvaldības mājaslapā internetā (44. punkts);
      3. rūpnieciskās zvejas tiesību nomas izsole nevar būt par pamatu iepriekš noslēgto rūpnieciskās zvejas tiesību nomas līgumu pārtraukšanai, ja vien zvejas limita samazinājums konkrētos ūdeņos vairs nedod iespēju nodrošināt jau iznomāto rūpnieciskās zvejas tiesību turpmāku izmantošanu visiem nomniekiem un tiek rīkota slēgtā rūpnieciskās zvejas tiesību izsole atbilstoši Ministru kabineta 11.08.2009. noteikumu Nr. 918 „Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” 48. punktam (45. punkts);
      4. rūpnieciskās zvejas tiesību nomas izsoli rīko šo tiesību iznomātājs attiecīgās pašvaldības personā atbilstoši Ministru kabineta 11.08.2009. noteikumu Nr. 918 „Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” 13. un 15. punktam (46. punkts);
      5. attiecīgā pašvaldība paziņo izsoles dalībniekiem par rūpnieciskās zvejas tiesību nomas izsoles noteikumiem, izsoles norises vietu un laiku (47. punkts);
      6. ja tiek pilnībā apmierināti to fizisko un juridisko personu rūpnieciskās zvejas tiesību nomas pieprasījumi, kurām saskaņā ar Zvejniecības likumu ir priekšrocības uz rūpnieciskās zvejas tiesību nomu, atlikušās rūpnieciskās zvejas tiesību nomas iespējas piedāvā atklātā izsolē (49. punkts);
      7. rīkojot rūpnieciskās zvejas tiesību izsoli, Ministru kabineta 11.08.2009. noteikumu Nr. 918 „Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” 2. un 2.1 pielikumā norādīto maksu izmanto kā izsoles sākuma cenu (50. punkts).
   9. Limbažu novada pašvaldības nolikuma „Par zvejas tiesību iznomāšanas kārtību komerciālajai un pašpatēriņa zvejai Baltijas jūras piekrastē Limbažu novadā” (apstiprināts ar Limbažu novada pašvaldības domes 2012. gada 28. jūnija lēmumu, protokols Nr. 10, 47.§) 12. punkts nosaka – ja iesniegumu skaits pārsniedz pašvaldībai iedalīto zvejas nomas tiesību iespējas, starp minētā nolikuma 9.1. apakšpunktā minētajām personām vai 9.2. apakšpunktā minētajām citām personām tiek rīkota zvejas nomas tiesību izsole. Par izsoles norises vietu un laiku iesnieguma iesniedzējam tiek paziņots rakstiski. Ja pēc iesniegumu izskatīšanas paliek neizmantoti zvejas rīki, uz tiem rīko atklāto izsoli, kurā ir tiesības piedalīties ikvienam pretendentam. Izsoles nolikumu apstiprina dome.
3. **Izsoles rīkotājs**
   1. Izsoles rīkotājs ir Limbažu novada pašvaldības Rūpnieciskās zvejas tiesību nomas izsoles komisija, turpmāk tekstā – komisija, (apstiprināta ar Limbažu novada domes 2021. gada 23. decembra lēmumu Nr.707 ,,Par grozījumiem Limbažu novada domes 2014. gada 23. oktobra sēdes lēmumā ,,Par rūpnieciskās pašpatēriņa zvejas tiesību nomas Baltijas jūras piekrastes ūdeņos, kas robežojas ar Limbažu novada pašvaldības administratīvo teritoriju, slēgto izsoli” (protokols Nr. 21, 14.§)” (protokols Nr. 13, 75.§)).
4. **Izsoles mērķis**
   1. Izsoles mērķis ir:
      1. nodrošināt juridiskajām personām iespējas veikt rūpniecisko komerciālo zveju Baltijas jūras piekrastes ūdeņos, kas robežojas ar Limbažu novada administratīvo teritoriju;
      2. nodrošināt brīvu konkurenci starp izsoles dalībniekiem, kā arī vienlīdzīgu un taisnīgu attieksmi pret tiem;
      3. nodrošināt izsoles procedūras atklātumu.

1. **Izsoles objekts**
   1. Izsoles objekts ir rūpnieciskās komerciālās zvejas nomas tiesības uz zvejas rīku – **1 (viens)** **reņģu stāvvads**.
   2. Rūpnieciskās komerciālās zvejas tiesību lietošanas termiņš – ne ilgāk kā uz 5 (pieciem) gadiem, atbilstoši pretendenta rūpnieciskās komerciālās zvejas tiesību nomas iesniegumā norādītajam termiņam.
   3. Zvejas rīki tiek pārdoti mutiskā izsolē ar augšupejošu soli, ar tiesībām noslēgt līgumu par rūpnieciskās komerciālās zvejas tiesību nomu.
2. **Izsoles pretendenti**
   1. Izsolē var piedalīties juridiskās personas – komercsabiedrības vai individuālie komersanti, kuri saņēmuši speciālo atļauju (licenci) komercdarbībai attiecīgajos ūdeņos un kuri ir iesnieguši Limbažu novada pašvaldībā iesniegumu par rūpnieciskās komerciālās zvejas tiesību nomu.
   2. Izsolē nedrīkst piedalīties personas, kuras neatbilst šī nolikuma 5.1. punktā noteiktajām prasībām, vai ir administratīvi sodītas par zvejas noteikumu pārkāpumiem, ja nav iestājies termiņš, pēc kura izbeigšanās persona atzīstama par administratīvi nesodītu.
   3. Piedalīšanās izsolē ir personas brīvas gribas izpausme. Izsoles noteikumi visiem pretendentiem ir vienādi.
3. **Izsoles norises vieta un laiks**
   1. Izsoles norises vieta un laiks: Limbažu novada pašvaldības Limbažu novada administrācijas Limbažu apvienības pārvaldes Skultes pagasta pakalpojumu sniegšanas centrs, Mandegās, Skultes pagastā, Limbažu novadā, **2022. gada 11. martā, plkst. 10.00**. Izsoles pretendentu reģistrēšanās notiek no plkst. 9.00 līdz plkst. 9.50 Limbažu novada pašvaldības Limbažu novada administrācijas Limbažu apvienības pārvaldes Skultes pagasta pakalpojumu sniegšanas centrā, Mandegās, Skultes pagastā, Limbažu novadā, 2. kabinetā pie izsoles komisijas sekretāres.
   2. Ar šo nolikumu var iepazīties Limbažu novada pašvaldības Limbažu novada administrācijas Limbažu apvienības pārvaldes Skultes pagasta pakalpojumu sniegšanas centrā, Mandegās, Skultes pagastā, Limbažu novadā, Limbažu novada pašvaldības Limbažu novada administrācijas Administratīvās nodaļas Limbažu klientu apkalpošanas centrā, Rīgas ielā 16, Limbažos, Limbažu novadā, vai Limbažu novada pašvaldības tīmekļvietnē: [www.limbazunovads.lv](http://www.limbazunovads.lv).
4. **Dalības maksa**
   1. Izsoles dalības pretendentam ne vēlāk kā līdz izsoles dalībnieku reģistrācijas laika beigām jāieskaita Limbažu novada pašvaldības, nodokļu maksātāja reģistrācijas Nr. 90009114631, kontā Nr. LV37UNLA0050014284308, AS „SEB banka”, bankas kods UNLALV2X, dalības maksa 7,00 EUR (septiņi eiro un 00 centi). Dalības maksa tiek uzskatīta par iesniegtu, ja attiecīgā naudas summa ir pārskaitīta uz norādīto Limbažu novada pašvaldības norēķinu kontu, ko apliecina attiecīgais maksājuma uzdevums.
   2. Dalības maksa netiek atmaksāta.
5. **Pretendentu reģistrācija un izvērtēšana**
   1. Piesakoties izsolei, šī nolikuma 5.1. punktā minētie pretendenti reģistrējas komisijas sagatavotā reģistrācijas un dalībnieku sarakstā, kurā norāda pretendenta nosaukumu, reģistrācijas numuru, juridisko adresi, speciālo atļauju (licenci) komercdarbībai attiecīgajos ūdeņos, pretendenta pārstāvja amatu, vārdu, uzvārdu un personas kodu. Pretendenta pārstāvis norāda savu vārdu, uzvārdu, personas kodu, kā arī uzrāda pilnvaru vai citu dokumentu, kas apliecina tiesības pārstāvēt pretendentu, personu apliecinošu dokumentu un digitālo Covid-19 sertifikātu (viedierīcē vai papīra formātā).
   2. Reģistrācijas laikā pretendentam tiek izsniegta izsoles dalībnieka reģistrācijas kartīte, kuras numurs atbilst reģistrācijas numuram reģistrā ierakstītajam izsoles dalībnieka kārtas numuram.
   3. Līdz izsoles sākumam ziņas par izsoles dalībniekiem netiek izpaustas.
   4. Līdz izsoles sākumam komisija izvērtē pretendentu atbilstību šī nolikuma prasībām.
   5. Pretendenti, kuri atbilst šī nolikuma prasībām, tiek atzīti par izsoles dalībniekiem un tiem atļauts piedalīties izsolē.
6. **Izsoles komisijas tiesības un pienākumi**
   1. Komisijas tiesības:
      1. pieprasīt papildus informāciju no izsoles dalībnieka, kas piedalās izsolē;
      2. pieaicināt komisijas darbā speciālistus vai ekspertus ar padomdevēja tiesībām;
      3. veikt citas darbības, kuras paredzētas šajā nolikumā.
   2. Komisijas pienākumi:
      1. rīkot izsoli, ievērojot šī nolikuma noteikumus;
      2. pēc izsoles iesniegt izsoles protokolu Limbažu novada domei izsoles rezultātu apstiprināšanai;
      3. informēt izsoles dalībniekus par izsoles rezultātiem.
7. **Izsoles dalībnieku tiesības un pienākumi**
   1. Izsoles dalībniekam ir pienākums iepazīties ar šo nolikumu un ar parakstu apliecināt, ka tas ir iepazinies ar izsoles noteikumiem.
   2. Izsoles dalībnieka pienākums ir ievērot šī nolikuma prasības.
8. **Izsoles norise un izsoles rezultātu apstiprināšana**
9. **Izsoles norise**
   1. Izsole notiek, ja tās norisē piedalās vairāk kā puse no komisijas sastāva.
   2. Komisijas priekšsēdētājs paziņo komisijas sastāvu.
   3. Katram no izsoles dalībniekiem izsniedz reģistrācijas kartīti ar numuru, kas atbilst izsoles reģistrācijas un dalībnieku sarakstā norādītajam kārtas numuram.
   4. Izsoles laikā komisijas priekšsēdētājs nolasa izsoles dalībnieku sarakstu un paziņo, kuram no pretendentiem nav tiesību piedalīties izsolē. Šādam pretendentam izskaidro komisijas lēmumu.
   5. Personām, kuras vēlas vērot izsoli, bet nav izsoles dalībnieki, nav tiesības iejaukties izsolē vai kā citādi traucēt, vai ietekmēt izsoles gaitu. Personas, kuras neievēro noteikto kārtību, tiek izraidītas no izsoles telpas.
   6. Izsole notiek mutiski. Izsoles gaita tiek protokolēta.
   7. Izsolē tiesības noslēgt līgumu par rūpnieciskās komerciālās zvejas tiesību nomu Baltijas jūras piekrastes ūdeņos, kas robežojas ar Limbažu novada administratīvo teritoriju, iedalot šī nolikuma 4.1. punktā minētos zvejas rīkus, piešķir ar augšupejošu soli.
   8. Katra zvejas rīka izsoles sākumcena tiek noteikta atbilstoši Ministru kabineta 11.08.2009. noteikumu Nr. 918 „Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” 2.1 pielikumā un Limbažu novada pašvaldības nolikuma „Par zvejas tiesību iznomāšanas kārtību komerciālajai un pašpatēriņa zvejai Baltijas jūras piekrastē Limbažu novadā” (apstiprināts ar Limbažu novada domes 28.06.2012. lēmumu, protokols Nr. 10, 47.§) 15. punktā zvejas rīku limita vienai vienībai norādīto maksu – **reņģu stāvvadam** rūpnieciskajai komerciālajai zvejai **– 177,86 EUR (viens simts septiņdesmit septiņi eiro un 86 centi)**.
   9. Kopējais zvejas rīku limits tiek izsolīts atsevišķi, solot pa vienam zvejas rīkam. Katra zvejas rīka izsoles solis tiek noteikts 7,00 EUR (septiņi eiro un 00 centi).
   10. Izsoles vadītājs paziņo katra zvejas rīka izsoles sākumcenu un izsoles soli, par kādu paaugstināms vienreizējais maksājums par tiesībām noslēgt līgumu par komerciālās zvejas tiesību nomu, un iesāk un turpina solīšanas procesu ar jautājumu „Kurš sola izsoles soli?”.
   11. Izsoles dalībnieki sola ar reģistrācijas kartītes palīdzību. Solīšanas gaitā izsoles dalībnieks paceļ savu reģistrācijas kartīti, kas nozīmē, ka izsoles dalībnieks sola izsoles soli. Izsoles vadītājs paziņo izsolāmā zvejas rīka numuru, pirmā solītāja reģistrācijas numuru un piedāvāto cenu. Ja neviens no izsoles dalībniekiem augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēdējais āmura piesitiens noslēdz solīšanu. Dalībnieka reģistrācijas numurs un solītā cena tiek ierakstīta izsoles protokolā.
   12. Katrs izsoles dalībnieks izsoles protokolā apstiprina ar savu parakstu savu solīto cenu.
   13. Ja izsoles dalībnieks, kurš nosolījis zvejas rīku, atsakās parakstīties protokolā, tas zaudē tiesības slēgt rūpnieciskās komerciālās zvejas tiesību nomas līgumu, tiek izslēgts no izsoles dalībnieku saraksta un tam nav tiesību piedalīties turpmākajā izsolē.
   14. Katra zvejas rīka izsole tiek sākta no šī nolikuma 11.8. punktā noteiktās izsoles sākumcenas. Izsole turpinās līdz brīdim, kamēr notikusi solīšana par visiem šī nolikuma 4.1. punktā minētajiem zvejas rīkiem.
   15. Viens izsoles dalībnieks rūpnieciskās komerciālās zvejas tiesību nomas izsoles rezultātā var iegūt vienu zvejas rīku no katra zvejas rīku veida.
   16. Maksu par rūpnieciskās zvejas tiesību nomu gadam izsoles dalībniekam jāmaksā ne vēlāk kā 5 (piecu) darba dienu laikā pēc izsoles norises Limbažu novada pašvaldības, nodokļu maksātāja reģistrācijas Nr. 90009114631, kontā Nr. LV37UNLA0050014284308, AS „SEB banka”, bankas kods UNLALV2X, un maksājuma uzdevuma kopija jāiesniedz Limbažu novada pašvaldības Limbažu novada administrācijas Limbažu apvienības pārvaldes Skultes pagasta pakalpojumu sniegšanas centrā.
   17. Ja izsoles dalībnieks, kurš izsoles rezultātā ieguvis tiesības slēgt rūpnieciskās komerciālās zvejas tiesību nomas līgumu, šī nolikuma noteiktajā termiņā un kārtībā nav samaksājis nosolīto cenu, tas zaudē tiesības slēgt rūpnieciskās komerciālās zvejas tiesību nomas līgumu un neizpirktais zvejas rīks nododams atkārtotai izsolei.
   18. Izsole uzskatāma par nenotikušu, ja:
       1. izsolei nav reģistrējies neviens izsoles dalībnieks;
       2. izsolē piedalās vairāki izsoles dalībnieki un neviens no tiem nepārsola izsoles sākumcenu.
   19. Izsole uzskatāma par spēkā neesošu, ja:
       1. zvejas rīku izsole tikusi izziņota, pārkāpjot šo nolikumu;
       2. izsoles dalībnieku reģistrācija un izsole notiek citā vietā un laikā, nekā norādīts publikācijās;
       3. tiek konstatēts, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums.
10. **Izsoles rezultātu apstiprināšana**
    1. Izsoles komisija ne vēlāk kā 6 (sešu) darba dienu laikā pēc izsoles paraksta izsoles protokolu un izsoles dokumentus iesniedz Limbažu novada domei.
    2. Limbažu novada dome apstiprina izsoles rezultātus, pieņemot attiecīgu lēmumu.
    3. Sūdzības par izsoles rīkotāja darbībām var iesniegt Limbažu novada pašvaldības domes priekšsēdētājam.

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**