**PIELIKUMS**

Limbažu novada domes

24.02.2022. sēdes lēmumam Nr.138

(protokols Nr.2, 34.§)

Nekustamā īpašuma Kannieki, Liepupes pagastā, Limbažu novadā

izsoles noteikumi

1. IZSOLĀMĀ OBJEKTA RAKSTUROJUMS.

1.1. Pašvaldības nekustamais īpašums Kannieki, Liepupes pagastā, kadastra Nr. 6660 508 0003, sastāv no divu stāvu ēkas - dzīvojamās ēkas ar kadastra apz. 6660 008 0118 001, mājā atrodas astoņi dzīvokļu īpašumi, turpmāk tekstā saukts - IZSOLES OBJEKTS.

1.2. IZSOLES OBJEKTA īpašumtiesības nostiprinātas uz Limbažu novada pašvaldības vārda Vidzemes rajona tiesas Liepupes pagasta zemesgrāmatas nodalījumā Nr. 451.

1.3. IZSOLES OBJEKTS ir apgrūtināts ar 7 (septiņiem) spēkā esošiem īres līgumiem - (4 (četri) īres līgumi noslēgti uz nenoteiktu laiku, 2 (divi) īres līgumi ir spēkā līdz 2022.gada 25.oktobrim un 1 (viens) ir spēkā līdz 2023.gada 29.februārim.

2. IZSOLES RĪKOTĀJS – Limbažu novada pašvaldības īpašumu privatizācijas un atsavināšanas komisijas (turpmāk tekstā - IZSOLES RĪKOTĀJS).

3. IZSOLES OBJEKTA NOSACĪTĀ CENA.

3.1. Izsoles objekta nosacītā cena – 4180,00 euro

3.2. Izsoles solis – 100,00 *euro*.

4. INFORMĀCIJAS PUBLICĒŠANAS KĀRTĪBA.

Sludinājumi par izsoli publicējami laikrakstos „Latvijas Vēstnesis” un „Limbažu novada ziņas”, ne vēlāk kā četras nedēļas pirms izsoles sākuma.

5. IZSOLES OBJEKTA PIRMPIRKUMA TIESĪGĀS PERSONAS:

Zemes īpašnieks uz kura zemes atrodas IZSOLES OBJEKTS.

6. IZSOLES DALĪBNIEKU REĢISTRĀCIJAS KĀRTĪBA.

6.1. Dalībnieku reģistrācija tiek uzsākta pēc pirmās publikācijas laikrakstos „Latvijas Vēstnesis” un „Limbažu novada ziņas”.

**6.2. Pirmpirkuma tiesīgajai personai pieteikums par IZSOLES OBJEKTA pirkšanu jāiesniedz viena mēneša laikā no sludinājuma laikrakstā „Latvijas Vēstnesis” publicēšanas dienas.**

6.3. Ja šo noteikumu 6.2. punktā noteiktajā termiņā no vienas pirmpirkuma tiesīgās personas ir saņemts pieteikums par IZSOLES OBJEKTA pirkšanu, izsole netiek rīkota un ar šo personu tiek slēgts pirkuma līgums par nosacīto cenu. Pirkuma maksa euro 4180,00 apmērā pirmpirkuma tiesīgai personai jāsamaksā viena mēneša laikā no izsoles komisijas paziņojuma saņemšanas. Šajā gadījumā reģistrētajiem izsoles dalībniekiem 10 darba dienu laikā no pieteikuma saņemšanas dienas tiek atmaksāts izsoles nodrošinājuma nauda un dalības maksa.

6.4. Ja šo noteikumu 6.2. punktā noteiktajā termiņā ir saņemts pieteikums par IZSOLES OBJEKTA pirkšanu no vairākām pirmpirkuma tiesīgām personām, tiek rīkota izsole starp šīm personām, saskaņā ar šo noteikumu nosacījumiem.

6.5. Dalībnieku reģistrācija tiek pārtraukta 2022.gada 14. aprīlī plkst.16.00. Izsole notiks 2022.gada 19. aprīlī plkst.14.00, Salacgrīvā, Smilšu ielā 9. Izsoles rīkotājam ir tiesības vienpusēji mainīt izsoles norises vietu ne vēlāk kā līdz 2022.gada 19. aprīļa plkst. 10.00, par to paziņojot reģistrētajiem izsoles dalībniekiem.

6.6. Iepazīšanās ar izsoles noteikumiem un izsoles dalībnieku reģistrācija tiek veikta Salacgrīvas apvienības pārvaldē Salacgrīvā, Smilšu ielā 9 darba dienās no 08.00-13.00, un no 14.00-17.00, tālrunis uzziņām - 6 4071986, 64071982.

6.7. Izsoles maksas pretendentam jāpārskaita Limbažu novada pašvaldības kontā – SEB banka, kods UNLALVX, konts LV71UNLA0013 0131 3084 8.

6.7.1. dalības maksa – 20,00 *euro* (tajā skaitā PVN 21%);

6.7.2. nodrošinājuma nauda – 10% apmērā no izsoles objekta nosacītās cenas.

6.8. Par izsoles dalībnieku var kļūt jebkura fiziska vai juridiska persona, uz kura zemes atrodas IZSOLES OBJEKTS un līdz 2022.gada 14. aprīļa plkst. 16.00. iesniedzis šādus dokumentus:

6.8.1. juridiska persona:

6.8.1.1.pieteikums izsolei;

6.8.1.2.juridiskās personas lēmumu par nekustamā īpašuma iegādi;

6.8.1.3. juridiskas personas pilnvara attiecīgai personai, kura pārstāv šo juridisko personu izsoles procesā;

6.8.1.4. kvīts, kas apliecina dalības maksas un nodrošinājuma naudas samaksu.

6.8.2. fiziska persona:

6.8.2.1. pieteikumu izsolei;

6.8.2.2. uzrādījusi personu apliecinoša dokumentu;

6.8.2.3. kvīti, kas apliecina dalības maksas un nodrošinājuma naudas samaksu.

6.9. Ja izsoles dalības pretendents, dalībnieks ievērojis šo noteikumu 6.8. punkta nosacījumus, tad tas tiek reģistrēts kā izsoles dalībnieks, izsoles rīkotājam sastādot to personu sarakstu, kuras ir izpildījušas izsoles priekšnoteikumus. Izsoles dalībniekus reģistrē sarakstā, kurā norāda šādas ziņas:

6.9.1.izsoles dalībnieka kārtas numurs;

6.9.2. juridiskai personai pilns nosaukums vai fiziskai personai vārds, uzvārds;

6.9.3.juridiskai personai reģistrācijas numurs, vai fiziskai personai personas kods;

6.9.4.adrese un tālruņa numurs;

6.9.5.atzīme par izsoles dalības maksas un drošības naudas samaksu.

6.10. Izsoles dalības pretendents netiek reģistrēts, ja :

6.10.1. nav ievērojis pieteikšanās termiņus;

6.10.2. nav uzrādījis un iesniedzis 6.8.punktā minētos dokumentus;

6.10.3. dalību izsolē liedz likumā noteiktie ierobežojumi.

7. IZSOLES NORISE

7.1. Izsole notiks 2022.gada 19. aprīlī plkst. 14.00 Smilšu ielā 9, Salacgrīvā, 106. telpā.

7.2. Pirms izsoles sākšanās tās dalībnieki paraksta izsoles noteikumus.

7.3. Izsoles rīkotājs pārliecinās par solītāju ierašanos pēc iepriekš sastādīta saraksta.

7.4. Ja uz izsoli nav ieradies neviens dalībnieks, izsole nenotiek. Izsoles dalībniekiem, kuri nav ieradušies uz izsoli, 10 darba dienu laikā tiek atmaksāts nodrošinājums. Dalības maksa netiek atmaksāta.

7.5. Izsoles dalībnieku sarakstā tiek ierakstīts katra dalībnieka vārds, uzvārds vai nosaukums, kā arī solītāja pārstāvja vārds un uzvārds, pilnvaras un personu identificējoša dokumenta dati.

Atsakoties no turpmākās solīšanas, katrs izsoles dalībnieks apstiprina ar parakstu izsoles dalībnieku sarakstā savu pēdējo solīto cenu.

7.6. Izsoles beigās Izsoles komisijas protokolists aizpilda izsoles protokolu (pielikums Nr.1).

7.7. Izsoles dalībnieki sola ar reģistrācijas kartītes palīdzību. Izsoles vadītājs paziņo pirmā solītāja reģistrācijas numuru un piedāvāto cenu. Ja neviens no izsoles dalībniekiem augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēdējais āmura piesitiens noslēdz pārdošanu. Dalībnieka reģistrācijas numurs un solītā cena tiek ierakstīta protokolā.

7.8. Dalībnieks, kurš piedāvājis visaugstāko cenu, pēc nosolīšanas nekavējoties uzrāda izsoles komisijai savu reģistrācijas apliecību (Pielikums Nr.2), un ar savu parakstu protokolā apliecina tajā norādītās cenas atbilstību nosolītai cenai. Izsoles dalībnieks, kurš nosolījis augstāko cenu, bet nevar izsoles komisijai uzrādīt reģistrācijas apliecību un neparakstās protokolā, tādējādi ir atteicies no nosolītā objekta. Pēc izsoles komisijas lēmuma viņš tiek svītrots no dalībnieku saraksta un viņam netiek atmaksāta dalības maksa un nodrošinājums. Ja pēc tam izsolē ir palikuši vismaz divi dalībnieki, kuri vēlas iegādāties izsoles objektu, par to attiecīgi ieraksta protokolā un izsole tiek tūlīt turpināta, bet, ja palicis tikai viens dalībnieks, viņš iegūst tiesības uz izsolāmo objektu par viņa augstāko nosolīto cenu.

7.9. Izsoles dalībniekam, kurš nosolījis augstāko cenu, viena mēneša laikā no izsoles dienas, jāsamaksā summa, ko veido starpība starp nosolīto summu un iemaksāto nodrošinājumu, izsoles komisijas norādītajā kontā.

7.10. Ja izsoles dalībnieks viena mēneša laikā nav izsoles komisijas norādītajā kontā iemaksājis šo noteikumu 7.9. punktā minēto summu, viņš zaudē izsolē iegūtās tiesības uz nosolīto objektu. Dalības maksa un nodrošinājums netiek atmaksāts.

Ja nosolītājs viena mēneša laikā nav samaksājis nosolīto cenu, pārsolītajam pircējam ir tiesības divu nedēļu laikā paziņot izsoles komisijai par nekustamā īpašuma pirkšanu par paša nosolīto augstāko cenu.

7.11. Izsoles dalībniekiem, kuri nav nosolījuši augstāko cenu par izsoles objektu, drošības nauda tiek atmaksāta desmit darba dienu laikā no izsoles dienas. Dalības maksa netiek atmaksāta.

7.12. Izsoles komisija sagatavo un iesniedz, pievienojot izsoles protokolu, domes lēmuma projektu par izsoles rezultātiem un izsoles izdevumu tāmi. Izsoles protokolu apstiprina izsoles komisijas priekšsēdētājs. Dome apstiprina izsoles rezultātus pēc šo noteikumu 7.9. punktā paredzēto maksājumu nokārtošanas.

7.13. Nosolītājam septiņu dienu laikā pēc izsoles rezultātu apstiprināšanas jāparaksta izsoles objekta pirkuma līgums.

7.14. Izsole uzskatāma par nenotikušu, ja :

7.14.1. noteiktajos termiņos nav pieteicies neviens izsoles dalībnieks;

7.14.2. nosolītājs ir tāda persona, kura nevar slēgt darījumu vai kurai nebija tiesību piedalīties izsolē;

7.14.3. konstatēti šo noteikumu pārkāpumi;

7.14.4. neviens pircējs nav pārsolījis izsoles nosacīto cenu vai arī nosolītājs nav samaksājis nosolīto cenu.

7.15. Lēmumu par izsoles atzīšanu par nenotikušu pieņem dome, par to paziņojot reģistrētiem izsoles dalībniekiem.

7.16. Pēc izsoles, kas atzīta par nenotikušu, tās dalībniekiem tiek atmaksāta drošības nauda, izņemot 7.10.punktā minētos gadījumus.

7.17. Pirms izsoles tās dalībnieki ir tiesīgi iepazīties ar izsolāmā objekta stāvokli dabā un viņu pienākums ir rakstveidā apliecināt, ka viņiem par to nav pretenziju.

7.18. Sūdzības par izsoles rīkotāju darbībām var iesniegt Limbažu novada domei.

**1.pielikums**

24.02.2022. Limbažu novada pašvaldības

nekustamā īpašuma Kannieki, Liepupes pagastā

Limbažu novadā, izsoles noteikumiem

**PIETEIKUMS**

dalībai Limbažu novada pašvaldības nekustamā īpašuma –

Kannieki, Liepupes pagastā Limbažu novadā izsolei

Salacgrīvā, Limbažu novadā

2022.gada \_\_\_\_\_\_\_\_\_\_\_\_\_\_\_\_\_

Iepazinies/ušies ar Izsoles noteikumiem, es/mēs, apakšā parakstījies/ušies, vēlos/amies piedalīties Limbažu novada pašvaldības nekustamā īpašuma Kannieki, Liepupes pagastā Limbažu novadā, kadastra numurs 6660 508 0003, kas sastāv no divu stāvu ēkas - dzīvojamās ēkas ar kadastra apz. 6660 008 0118 001, mājā atrodas astoņi dzīvokļu īpašumi un ir spēkā 7 (septiņi) īres līgumi.

Ar šī pieteikuma iesniegšanu:

* 1. apņemos/amies ievērot visas Izsoles noteikumu prasības;
  2. garantēju/am sniegto ziņu patiesumu un precizitāti.

1. Apliecinu/ām, ka:
   1. esmu/am iepazinies/ušies ar IZSOLES OBJEKTA atsavināšanas nosacījumiem;
   2. esmu/am iepazinies/ušies ar sagatavoto pirkuma līgumprojektu un piekrītu/am tā noteikumiem.

**Juridiska/Fiziska persona**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pretendenta nosaukums/vārds, uzvārds

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pretendenta adrese, tālruņa numurs, e-pasta adrese

vienotais reģistrācijas Nr./personas kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pretendenta bankas rekvizīti

vadītāja vai pilnvarotās personas amats, vārds un uzvārds, mob.tel.

Z.v.

\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fiziskas personas vai juridiskas personas vadītāja (pilnvarotās personas) paraksts

**Pieteikuma forma nedrīkst tikt mainīta, iesniedzot pieteikumu uz izmainītas formas komisija iesniegto pieteikumu noraida.**

**2.pielikums**

24.02.2022. Limbažu novada pašvaldības

nekustamā īpašuma Kannieki, Liepupes pagastā

Limbažu novadā, izsoles noteikumiem

**REĢISTRĀCIJAS APLIECĪBA Nr.\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsoles dalībnieka vārds, uzvārds, juridiskas personas pilns nosaukums

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dzīves vieta vai juridiskā adrese, tālruņa numurs

samaksājis (-usi) maksu par izsoles noteikumu saņemšanu 20.00 EUR (četrdesmit eiro un 00 centi)un nodrošinājumu 418.00 EUR (četri simti astoņpadsmit eiro un 00 centi) apmērā un ieguvis (-usi) tiesības piedalīties izsolē, kura notiks **2022.gada 19. aprīlī plkst.14.00**Smilšu ielā 9, Salacgrīvā, kurā tiks izsolīts nekustamais īpašums – Kannieki, Liepupes pagastā, Limbažu novadā, kadastra numurs 6660 508 0003

Izsolāmā objekta nosacītā cena (izsoles sākumcena) - 4180.00 EUR (četri tūkstoši viens simts astoņdesmit eiro un 00 centi).

Apliecība izdota 2022. gada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistratora vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

paraksts

**3.pielikums**

24.02.2022. Limbažu novada pašvaldības

nekustamā īpašuma Kannieki, Liepupes pagastā

Limbažu novadā, izsoles noteikumiem

**Pirkuma līgums (*projekts*)**

Limbažos, 202\_\_.gada\_\_\_. \_\_\_\_\_\_\_\_\_\_\_\_\_\_\_

**Limbažu novada pašvaldība**, nodokļu maksātāja reģistrācijas Nr.90009114631, kuras vārdā uz likumu „Par pašvaldībām” un Limbažu novada pašvaldības nolikuma pamata rīkojas domes priekšsēdētājs **Dagnis Straubergs,** turpmāk tekstā saukts Pārdevējs, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā saukts Pircējs, abi kopā saukti PUSES, *pamatojoties uz Limbažu novada domes 2022.gada \_\_\_.\_\_\_\_\_\_\_\_\_\_\_\_\_\_\_\_\_ lēmumu “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” (protokols Nr.\_\_\_, \_\_\_\_.§)*, un vienojās par sekojošo:

1. **līguma priekšmets**
   1. Pārdevējs pārdod un nodod, bet Pircējs, pērk un pieņem nekustamo īpašumu Kannieki, Liepupes pagastā Limbažu novadā, kadastra numurs 6660 508 0003, kas sastāv no ēkas (dzīvojamās mājas) ar kadastra apzīmējumu 6660 008 0118 001, turpmāk tekstā – Objekts.
   2. Objekts Līguma noslēgšanas brīdī pieder Pārdevējam, ko apliecina Zemesgrāmatu apliecība.
2. **Līguma summa un norēķinu kārtība**
   1. Līguma summa ir \_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), kas samaksājama 100 % naudā, turpmāk saukta – Līguma summa.
   2. Līguma summa uz Līguma parakstīšanas dienu ir pārskaitīta Limbažu novada pašvaldības kredītiestādes kontā.
3. **Līguma Izdevumu segšana**
   1. Visus izdevumus, kas saistīti ar Objekta pirkšanu un īpašuma tiesību pārreģistrēšanu un korroborēšanu zemesgrāmatā (tajā skaitā, bet ne tikai – amata atlīdzību zvērinātam notāram, nodevas un citus obligātos maksājumus), kā arī jebkurus citus izdevumus, kuri šai sakarā rodas vai radīsies, pilnībā apņemas segt Pircējs.
   2. Pircējs apņemas iesniegt nepieciešamos dokumentus zemesgrāmatu nodaļā Objekta korroborācijai uz sava vārda ne vēlāk kā viena mēneša laikā pēc Līguma noslēgšanas.
4. **Pārdevēja pienākumi**
   1. Pēc Līguma parakstīšanas Pārdevējs apņemas 5 (piecu) darba dienu laikā nodot Pircējam Objektu un nepieciešamos dokumentus, kas ir Pārdevēja rīcībā, Objekta korroborācijai Zemesgrāmatā, par ko tiek sastādīts pieņemšanas – nodošanas akts.
   2. Pārdevējs apņemas neieķīlāt Objektu vai kā citādi to vairāk neapgrūtināt, kā arī neatsavināt to kādai trešajai personai no šī Līguma noslēgšanas brīža līdz Pircēja īpašuma tiesības uz Objektu tiek korroborētas Zemesgrāmatā.
5. **PIRCĒJA PIENĀKUMI**
   1. PIRCĒJAM ir zināmi un saistoši visi īpašuma lietošanas tiesību ierobežojumi, kas nostiprināti zemesgrāmatā.
6. **Pušu apliecinājumi**
   1. Pārdevējs apliecina, ka līdz šī Līguma noslēgšanai Objekts nav nevienam citam atsavināts, un par to nav strīda, par kuriem Pircējam nebūtu zināms.
   2. Pircējs, parakstot šo Līgumu, apliecina, ka viņam ir zināms Objekta stāvoklis dabā, tā atrašanās vieta un lietošanas tiesību apgrūtinājumi, un viņam nav pretenziju pret Pārdevēju šajā sakarā, tagad, kā arī atsakās no tiesībām tādas celt nākotnē.
   3. Pircējs apliecina, ka viņam ir pilnībā saprotami Civillikuma 993.pants un 994.pants, ka nekustamā īpašuma nodošana nerada īpašuma tiesības, bet par nekustamā īpašuma īpašnieku atzīstams tikai tas, kas par tādu ierakstīts zemesgrāmatā.
7. **Citi noteikumi**
   1. Šis Līgums ir saistošs Pušu tiesību un saistību pārņēmējiem.
   2. Līgums stājas spēkā ar parakstīšanas brīdi un ir spēkā līdz Pušu saistību pilnīgai izpildei.
   3. Visus strīdus, kas rodas Līguma izpildes gaitā, Puses cenšas atrisināt pārrunu ceļā, ja tas nav iespējams, tad strīdu izskata vispārējās jurisdikcijas tiesa.
   4. Gadījums, kad viena Puse uzsāk strīdu (tajā skaitā – iesniedz prasību tiesā), nav uzskatāms par pamatu, lai nepildītu ar šo Līgumu uzņemtās saistības.
   5. Līgums atceļams, grozāms vai papildināms, tikai Pusēm rakstiski vienojoties, Vienošanās par izmaiņām Līgumā noformējama rakstveidā un Pušu parakstīta kļūst par šī Līguma neatņemamu sastāvdaļu.
   6. Līgumam ir 1 (viens) pielikums – Nodošanas – pieņemšanas akts uz 1 (vienas) lapas.
   7. Līgums sastādīts latviešu valodā uz \_\_\_ lapām 4 (četros) eksemplāros, no kuriem divi eksemplāri tiek nodoti Pircējam, divi eksemplāri paliek Pārdevējam.
8. **PUŠU REKVIZĪTI**

|  |  |
| --- | --- |
| **Pārdevējs**  **Limbažu novada pašvaldība**  Nodokļu maksātāja reģ.Nr.90009114631  Juridiskā adrese: Rīgas iela 16  Limbaži, Limbažu novads, LV-4001  Bankas rekvizīti: AS “SEB banka”  Konts Nr.LV37UNLA0050014284308  Kods UNLALV2X | **Pircējs** |
|  |  |
|  |  |
| D. Straubergs |  |
|  |  |

Pielikums Nr.1

pie 202\_\_.gada \_\_.\_\_\_\_\_\_\_\_\_\_\_\_\_

Pirkuma līguma Nr.\_\_\_\_\_\_\_\_\_\_\_\_\_\_\_\_\_

**Nodošanas - pieņemšanas akts**

Limbažos 2022.gada \_\_\_.\_\_\_\_\_\_\_\_\_\_\_\_\_\_\_

**Limbažu novada pašvaldība**, nodokļu maksātāja reģistrācijas Nr.90009114631, juridiskā adrese: Rīgas iela 16, Limbaži, Limbažu novads, LV-4001, kuras vārdā uz Limbažu novada pašvaldības nolikuma pamata rīkojas domes priekšsēdētājs **Dagnis Straubergs**, turpmāk tekstā saukts Pārdevējs, no vienas puses, nodod un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,turpmāk tekstā saukts Pircējs, no otras puses, pieņem, saskaņā ar 202\_\_.gada \_\_.\_\_\_\_\_\_\_\_\_\_\_\_\_ pirkuma līgumu Nr.\_\_\_\_\_\_\_\_\_\_\_\_\_\_\_\_ īpašumā:

1. Objektu – nekustamo īpašumu Kannieki, Liepupes pagastā Limbažu novadā, kadastra numurs 6660 508 0003, kas sastāv no ēkas (dzīvojamās mājas) ar kadastra apz. 6660 008 0118 001.
2. Pircējs konstatē, ka uz Objekta nodošanas brīdi Objekts atbilst 202\_\_.gada \_\_.\_\_\_\_\_\_\_\_\_\_\_ pirkuma līgumā Nr.\_\_\_\_\_\_\_\_\_\_\_\_\_\_\_\_\_\_ norādītajam.
3. Pircējs apliecina, ka ir iepazinies ar Objekta stāvokli dabā un viņam pretenziju nav.
4. Akts sastādīts latviešu valodā uz 1 (vienas) lapas 4 (četros) eksemplāros, divi eksemplāri Pircējam, divi eksemplāri paliek Pārdevējam.

|  |  |  |  |
| --- | --- | --- | --- |
| **PĀRDEVĒJS PIRCĒJS**   |  |  | | --- | --- | | **Limbažu novada pašvaldība**  Nodokļu maksātāja reģ.Nr.90009114631  Juridiskā adrese: Rīgas ielā 16  Limbaži, LV-4001  Bankas rekvizīti: AS „SEB banka”  Konts Nr. LV37UNLA005001484308  Kods UNLALV2X  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  D. Straubergs | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |  |