**SAISTOŠIE NOTEIKUMI**

Limbažos

2022.gada 24.februārī Nr.6

**APSTIPRINĀTI**

ar Limbažu novada domes

24.02.2022. sēdes lēmumu Nr.118

(protokols Nr.2, 14.§)

**Grozījumi Limbažu novada pašvaldības domes 2021.gada 28.oktobra saistošajos noteikumos Nr. 17 “Par brīvprātīgās iniciatīvas sociālajiem pabalstiem Limbažu novada pašvaldībā”**

*Izdoti saskaņā ar*

*likuma „Par pašvaldībām” 43.panta trešo daļu*

Izdarīt Limbažu novada pašvaldības domes 2021.gada 28.oktobra saistošajos noteikumos Nr.17 „ Par brīvprātīgās iniciatīvas sociālajiem pabalstiem Limbažu novada pašvaldībā” (turpmāk – saistošie noteikumi) šādus grozījumus:

1. Papildināt 4.punktu ar 4.8.1 apakšpunktu šādā redakcijā:

“4.8.1 pabalsts Černobiļas atomelektrostacijas (AES) avārijas seku likvidēšanas dalībniekiem;”;

1. Papildināt 10.punktu aiz vārdiem “Pašvaldības Dzimtsarakstu nodaļā” ar vārdiem “vai Limbažu novada Sociālajā dienestā”;
2. Izteikt VII. nodaļas nosaukumu šādā redakcijā:

“VII. Pabalsts vientuļam vecuma pensionāram ar mājokli saistīto izdevumu segšanai”;

1. Izteikt 29.punktu šādā redakcijā:

“29.Tiesības saņemt vienreizēju pabalstu ar mājokļa lietošanu saistīto izdevumu segšanai 50 euro gadā ir vientuļam vecuma pensionāram, kurš deklarējis savu dzīvesvietu un faktiski dzīvo Pašvaldības administratīvajā teritorijā un kuram saskaņā ar Civillikumu nav likumīgu apgādnieku un kura pensijas apmērs nepārsniedz valstī noteikto minimālo mēneša algu.”;

1. Izteikt 32.punktu šādā redakcijā:

“32. Pabalsts nozīmīgās dzīves jubilejās tiek piešķirts personām, kuras sasniegušas 75, 80, 85, 90, 95, 100 un vairāk gadu vecumu, kuru deklarētā un faktiskā dzīvesvieta vismaz pēdējos 6 mēnešus ir bijusi Pašvaldības administratīvā teritorijā.”;

1. Izteikt 33.1.apakšpunktu šādā redakcijā:

“33.1. 75; 80, 85, 90, 95 gadu jubilejā – 20 euro naudā vai dāvanas veidā līdz 20 euro vērtībā;”;

1. Izteikt IX. nodaļas 36. un 37. punktu šādā redakcijā :

“36. Pabalsts tiek piešķirts politiski represētām personām, kuru deklarētā dzīvesvieta vismaz pēdējos 6 mēnešus ir bijusi Pašvaldības administratīvā teritorijā, 60 euro apmērā vienu reizi gadā, atzīmējot Latvijas Republikas proklamēšanas gadadienu novembrī.

37. Pabalsta saņemšanai persona no 15. oktobra līdz 17. novembrim iesniedz iesniegumu Sociālajā dienestā, kurā ir norādīts kredītiestādes konta numurs, uz kuru pabalstu pārskaitīt, vai izteikts lūgums pabalstu izmaksāt skaidrā naudā.”

1. Izteikt IX.1 nodaļu ar punktiem 36.1 un 37.1 šādā redakcijā:

“IX.1 Pabalsts Černobiļas atomelektrostacijas (AES) avārijas seku likvidēšanas dalībniekiem”

36.1 Pabalsts tiek piešķirts Černobiļas AES avārijas seku likvidēšanas dalībniekiem, kuru deklarētā dzīvesvieta vismaz pēdējos 6 mēnešus ir bijusi Pašvaldības administratīvā teritorijā, 50 euro apmērā vienu reizi gadā, atzīmējot Latvijas Republikas proklamēšanas gadadienu novembrī.

37.1 Pabalsta saņemšanai persona no 15. oktobra līdz 17. novembrim iesniedz iesniegumu Sociālajā dienestā, kurā ir norādīts kredītiestādes konta numurs, uz kuru pabalstu pārskaitīt, vai izteikts lūgums pabalstu izmaksāt skaidrā naudā.”

1. Aizstāt 40.punktā skaitli “*37.*” ar skaitli “*38.*”;
2. Izteikt XI. nodaļas nosaukumu šādā redakcijā:

“XI. Pabalsts aprūpes mājās nodrošināšanai”;

1. Papildināt 41.punktu ar 41.5.apakšpunktu šādā redakcijā:

“41.5. kuru vidējie ienākumi uz ģimenes locekli pēdējos trīs mēnešus nepārsniedz valstī noteikto minimālās algas apmēru.”;

1. Papildināt 42.punktu ar 42.3.apakšpunktu šādā redakcijā:

“42.3. apgādnieks ir persona, kura dzīvesvietas attāluma vai citu iemeslu dēļ nespēj nodrošināt aprūpi.”.

1. Izteikt 43. punktu, nemainot 43.1. un 43.2., šādā redakcijā:

“Lai saņemtu pabalstu aprūpes mājās nodrošināšanai, sociālajā dienestā jāiesniedz”:

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**