Limbažos

**PASKAIDROJUMA RAKSTS**

**Limbažu novada pašvaldības domes 2022. gada 24. februāra** **saistošajiem noteikumiem Nr.6**

**“Grozījumi Limbažu novada pašvaldības domes 2021.gada 28.oktobra saistošajos noteikumos Nr. 17 “Par brīvprātīgās iniciatīvas sociālajiem pabalstiem Limbažu novada pašvaldībā””**

|  |  |
| --- | --- |
| **Paskaidrojuma**  **raksta sadaļa** | **Informācija** |
| 1. Projekta nepieciešamības pamatojums | Likuma "Par pašvaldībām" 15. panta pirmās daļas 7. punkts nosaka, ka pašvaldības autonomā funkcija ir nodrošināt iedzīvotājiem sociālo palīdzību, bet 43. panta trešā daļa nosaka, ka dome ir tiesīga izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi. Darba procesā konstatēts, ka nepieciešami redakcionāli grozījumi, kā arī pašvaldības deputātiem ir iniciatīva iekļaut saistošo noteikumos jaunu pabalsta veidu – pabalstu Černobiļas atomelektrostacijas (AES) avārijas seku likvidēšanas dalībniekiem, palielināt atbalsta apjomu politiski represētām personām un pabalstu nozīmīgās dzīves jubilejās nodrošināt jau no 75 gadu vecuma. |
| 2. Īss projekta satura izklāsts | Saistošie noteikumu grozījumi paredz palielināt atbalstu politiski represētām personām no 50 euro uz 60 euro. Tiek paredzēts jauns pabalsta veids - pabalsts Černobiļas AES avārijas seku likvidēšanas dalībniekiem 50 eiro apmērā un pabalsts nozīmīgās dzīves jubilejās tiek izmaksāts arī 75 gadu apaļajās gadskārtās. |
| 3. Informācija par plānoto projekta ietekmi uz pašvaldības budžetu | Saistošo noteikumu grozījumu izpildei papildus nepieciešami finanšu resursi Limbažu novada pašvaldības budžetā.   1. Politiski represētajām personām papildus nepieciešams 2210 euro; 2. Atbalstam Černobiļas (AES) nepieciešams 3550 euro; 3. Atbalstam nozīmīgās dzīves jubilejās 75. gadu dzimšanas dienās papildus nepieciešams 4820 euro. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Noteikumu piemērošanai jāvēršas Limbažu novada Sociālajā dienestā. |
| 6. Informācija par konsultācijām ar privātpersonām | Nav notikušas. |

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**