Limbažos

**PASKAIDROJUMA RAKSTS**

**Limbažu novada pašvaldības domes 2022.gada 24.februāra saistošajiem noteikumiem Nr.10 “Nolikums par licencēto makšķerēšanu Riebezerā 2022. – 2026.gadam”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Saistošo noteikumu projekta nepieciešamības pamatojums | Zvejniecības likuma 10.panta piektā daļa nosaka, ka pašvaldība izdod saistošos noteikumus par licencēto makšķerēšanu, licencēto vēžošanu vai licencētajām zemūdens medībām tās administratīvajā teritorijā esošajos ūdeņos, ja saskaņā ar normatīvajiem aktiem par licencēto makšķerēšanu, licencēto vēžošanu un licencētajām zemūdens medībām šajos ūdeņos paredzēta makšķerēšanas, vēžošanas vai zemūdens medību tiesību izmantošana ar īpašām atļaujām (licencēm). Ministru kabineta 2015.gada 22.decembra noteikumu Nr.799 „Licencētās makšķerēšanas, vēžošanas un zemūdens medību kārtība” 7.punkts nosaka, ka Organizētājs izstrādā attiecīgo ūdeņu licencētās makšķerēšanas, vēžošanas vai zemūdens medību nolikumu, 10.punkts nosaka nolikuma saskaņošanas kārtību, un 13.punkts nosaka, ka attiecīgā pašvaldība ir atbildīga par nolikuma ieviešanu atbilstoši šiem noteikumiem, bet Organizētājs atbild par nolikumā un šajos noteikumos ietverto prasību izpildi. |
| 2. Īss projekta satura izklāsts | Saistošie noteikumi nosaka licencētās makšķerēšanas kārtību, vides un dabas aizsardzības prasības, makšķerēšanas licenču veidus, skaitu, maksu, saturu un realizāciju, licencētās makšķerēšanas organizētāja pienākumus un tiesības Riebezerā 2022. – 2026.gadā. |
| 3. Informācija par plānoto projekta ietekmi uz pašvaldības budžetu | Nav ietekme uz pašvaldības budžetu. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Noteikumu piemērošanā jāvēršas Biedrībā “Jumpravmuižas ezeru virknes apsaimniekotāju biedrība”. |
| 6. Informācija par konsultācijām ar privātpersonām | Notikušas konsultācijas ar privātpersonām, kas nodarbojas ar licencēto makšķerēšanu Riebezerā. |

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**