Limbažos

**APSTIPRINĀTS**

ar Limbažu novada domes

24.02.2022. sēdes lēmumu Nr.149

(protokols Nr.2, 45.§)

**nolikums**

**par elektroenerģijas pieslēgumu nodalīšanu un jaunu pieslēgumu izveidi objektiem Limbažu novadā, kuros privātpersonas lieto valsts vai pašvaldības iestādes elektroenerģijas pieslēgumu**

**Nolikumā lietotie termini**

Šī nolikuma (turpmāk – Nolikums) izpratnē:

**Atbalstāmās izmaksas** – izmaksas, kuru segšanai Limbažu novada pašvaldība saskaņā ar Nolikumu var piešķirt līdzfinansējumu.

**Dzīvojamā māja** – ēka, kas nodota ekspluatācijā un saskaņā ar kadastrālās uzmērīšanas lietu ir dzīvojamā māja, tai piederīgās ēkas (būves), zeme, uz kuras tās atrodas, ja zeme kopā ar dzīvojamo māju veido vienotu nekustamo īpašumu, vai ēka, kas nodota ekspluatācijā un saskaņā ar kadastrālās uzmērīšanas lietu ir dzīvojamā māja, tai piederīgās ēkas (būves) un piesaistītais zemesgabals.

**Elektroenerģijas pieslēguma izbūvētājs** – AS “Sadales tīkls”, vienotais reģistrācijas Nr. 40003857687, kas nodrošina elektrotīkla uzturēšanu, elektroenerģijas sadali un piegādi.

**Pašvaldības līdzfinansējums** – Limbažu novada pašvaldības budžeta finanšu līdzekļu daļa dzīvojamo māju elektroenerģijas pieslēgumu nodalīšanai un jaunu pieslēgumu izveidei  objektiem Limbažu novadā, kuros privātpersonas lieto valsts vai pašvaldības iestādes  elektroenerģijas pieslēgumu.

**I. Vispārīgie jautājumi**

1. Nolikums nosaka kārtību, kādā Limbažu novada pašvaldība (turpmāk – Pašvaldība) piešķir līdzfinansējumu dzīvojamo māju elektroenerģijas pieslēgumu nodalīšanai un jaunu pieslēgumu izveidei objektiem Limbažu novadā, kuros privātpersonas lieto valsts vai pašvaldības iestādes elektroenerģijas pieslēgumu, kā arī līdzfinansējuma apmēru un tā piešķiršanas nosacījumus.
2. Pašvaldības līdzfinansējums dzīvojamo māju elektroenerģijas pieslēgumu nodalīšanai un jaunu pieslēgumu izveidei objektiem Limbažu novadā, kuros privātpersonas lieto valsts vai pašvaldības iestādes elektroenerģijas pieslēgumu tiek piešķirts Pašvaldības gadskārtējā budžetā paredzēto līdzekļu apmērā.

**II. Pretendentiem uz Pašvaldības līdzfinansējumu izvirzāmās prasības**

1. Līdzfinansējums var tikt piešķirts fizisko personu īpašumā esošo dzīvojamo māju elektroenerģijas pieslēgumu projektēšanai un izveidei, kuras atbilst šādiem nosacījumiem:
   1. atrodas Limbažu novada pašvaldības administratīvajā teritorijā;
   2. dzīvojamajai mājai nav izbūvēts patstāvīgs elektroenerģijas pieslēgums, bet tiek izmantots valsts vai pašvaldības iestādes  elektroenerģijas pieslēgums, izmantojot starpskaitītāju;
   3. dzīvojamās mājas īpašniekam nav parāds par elektroenerģiju un nekustamā īpašuma nodokļa parāds (pamatparāds un nokavējuma nauda) par attiecīgajā dzīvojamā mājā esošajām telpu grupām, dzīvojamajai mājai piesaistītajām palīgēkām vai dzīvojamajai mājai piesaistīto zemes gabalu attiecīgajā taksācijas gadā, kurā tiek iesniegts līdzfinansējuma pieprasījums.

**III. Atbalstāmās un neatbalstāmās izmaksas**

1. Dzīvojamajām mājām elektroenerģijas pieslēgumu izbūves atbalstāmās izmaksas ir šādas:
   1. elektroenerģijas pieslēguma projekta izstrāde saskaņā ar normatīvajiem aktiem;
   2. elektroenerģijas pieslēguma izbūve līdz sadalei, saskaņā ar izstrādāto projektu.
2. Neatbalstāmās izmaksas ir šādas:
   1. izmaksas, kas saistītas ar pieteikuma līdzfinansējuma saņemšanai sagatavošanu, t.sk. konsultāciju pakalpojumi;
   2. dzīvojamās mājas iekšējo tīklu projektēšana un izbūve;
   3. citas izmaksas, kas Nolikumā nav noteiktas kā atbalstāmās izmaksas.

**IV. Līdzfinansējuma apjoms un kārtība**

1. Pašvaldības līdzfinansējuma kopējais apjoms vienas dzīvojamās mājas elektroenerģijas pieslēguma izbūvei ir ne lielāks kā 70% (septiņdesmit procenti) no kopējām atbalstāmajām izmaksām un nepārsniedz 5000,00 EUR (pieci tūkstoši eiro un 00 centi).
2. Elektroenerģijas pieslēguma izbūvētāja līdzfinansējuma kopējais apjoms vienas dzīvojamās mājas elektroenerģijas pieslēguma izbūvei ir 50% (piecdesmit procenti) no pieslēguma izbūves izmaksām.
3. Dzīvojamās mājas īpašnieku, kas pretendē uz līdzfinansējumu, (turpmāk – pretendents) pašu finansējuma kopējais apjoms dzīvojamās mājas elektroenerģijas pieslēguma izbūvei nedrīkst būt mazāks kā 30 % (trīsdesmit procenti) no kopējām atbalstāmajām izmaksām.
4. Pašvaldības līdzfinansējuma saņēmējam dzīvojamās mājas elektroenerģijas pieslēguma izbūvilīdz sadalei nodrošina (tajā skaitā veic iepirkumu par būvdarbu veikšanu) Elektroenerģijas pieslēguma izbūvētājs.

**V. Pieteikumu līdzfinansējuma saņemšanai iesniegšanas, reģistrācijas un**

**izskatīšanas kārtība**

1. Līdzfinansējuma saņemšanai pretendents iesniedz Pašvaldībai pieteikumu vienā no zemāk norādītajiem veidiem:
   1. nosūtot pa pastu: Limbažu novada pašvaldībai, Rīgas ielā 16, Limbažos, LV-4001;
   2. iesniedzot personīgi Limbažu novada pašvaldības klientu apkalpošanas centros vai pagastu pakalpojumu sniegšanas centros.
   3. nosūtot elektroniski parakstītu uz e-pastu: pasts@limbazunovads.lv.
2. Pretendentu atbilstību Nolikuma prasībām izvērtē Pašvaldības izpilddirektora vietnieks un viena mēneša laikā no pieteikuma saņemšanas dienas rakstiski paziņo pretendentam:
   1. par pieteikuma reģistrēšanu Pašvaldības līdzfinansējuma saņemšanai, ja pieteikums un tam pievienotie dokumenti atbilst Nolikuma prasībām;
   2. par pieteikuma atstāšanu bez virzības, nosakot termiņu trūkumu novēršanai, ja pieteikums un tam pievienotie dokumenti neatbilst Nolikuma prasībām;
   3. par atteikumu reģistrēt pieteikumu Pašvaldības līdzfinansējuma saņemšanai, ja sniegtas nepatiesas ziņas.
3. Pieteikuma vērtēšana notiek reģistrācijas secībā.
4. Ja Pretendents pieteicies Nolikuma 4.1.punktā minēto izmaksu līdzfinansēšanai un tā Pieteikums atbilst Nolikuma prasībām, tad:
   1. Pašvaldības izpilddirektora vietnieks sagatavo projektēšanas uzdevumu un tiek organizēta izmaksu noskaidrošanu elektroenerģijas pieslēguma projekta izstrādei atbilstoši Limbažu novada pašvaldības iekšējiem noteikumiem Nr.1 “Noteikumi par iepirkumu organizēšanas kārtību Limbažu novadā”.
   2. Pēc Nolikuma 13.1.punktā minēto izmaksu noskaidrošanas, Pašvaldības izpilddirektora vietnieks sagatavo un iesniedz Pašvaldības domē (turpmāk tekstā – Dome) lēmumprojektu par Pašvaldības līdzfinansējuma piešķiršanu elektroenerģijas pieslēguma projekta izstrādei.
   3. Pēc Domes lēmuma pieņemšanas par līdzfinansējuma piešķiršanu elektroenerģijas pieslēguma projekta izstrādei, Pretendents un Pašvaldība slēdz līdzfinansējuma līgumu par elektroenerģijas pieslēguma projekta izstrādi.
   4. Pēc Nolikuma 13.3.punktā minētā līguma noslēgšanas un finansējuma saņemšanas, Pašvaldības slēdz līgumu ar Nolikuma 13.1.punktā noskaidroto projektētāju par elektroenerģijas pieslēguma projekta izstrādi.
5. Ja Pretendents pieteicies Nolikuma 4.2.punktā minēto izmaksu līdzfinansēšanai un tā Pieteikums atbilst Nolikuma prasībām tad:
   1. Pašvaldības izpilddirektora vietnieks organizē izmaksu noskaidrošanu pie Elektroenerģijas pieslēguma izbūvētāja.
   2. Pēc Nolikuma 14.1.punktā minēto izmaksu noskaidrošanas, Pašvaldības izpilddirektora vietnieks sagatavo un iesniedz Pašvaldības domē lēmumprojektu par Pašvaldības līdzfinansējuma piešķiršanu elektroenerģijas pieslēguma izbūvei līdz sadalei, saskaņā ar izstrādāto projektu.
   3. Pēc Domes lēmuma pieņemšanas par līdzfinansējuma piešķiršanu elektroenerģijas pieslēguma izbūve līdz sadalei, saskaņā ar izstrādāto projektu, Pretendents un Pašvaldība slēdz līdzfinansējuma līgumu par elektroenerģijas pieslēguma izbūvi līdz sadalei, saskaņā ar izstrādāto projektu.
   4. Pēc Nolikuma 14.3.punktā minētā līguma noslēgšanas un finansējuma saņemšanas, Pašvaldības slēdz līgumu ar Elektroenerģijas pieslēguma izbūvētāju par elektroenerģijas pieslēguma izbūvi līdz sadalei, saskaņā ar izstrādāto projektu.
6. Līdzfinansējumu dzīvojamo māju elektroenerģijas pieslēgumu nodalīšanai un jaunu pieslēgumu izveidei  objektiem Limbažu novadā, kuros privātpersonas lieto valsts vai pašvaldības iestādes  elektroenerģijas pieslēgumu, nepiešķir gadījumos, ja elektroenerģijas pieslēgumi jau ir izbūvēti un nodoti ekspluatācijā.
7. Informācija par konkursa rezultātiem tiek publicēta Pašvaldības mājaslapā www.limbazunovads.lv un Pašvaldības informatīvajā izdevumā „Limbažu Novada Ziņas”.

**VI. Noslēguma jautājumi**

1. Nolikums stājas spēkā pēc tā apstiprināšanas Domes sēdē.
2. Pretendenti, kuri iesnieguši pieteikumus pirms šī Nolikuma spēkā stāšanās un atbilstoši 2020.gada 30.jūnija Limbažu novada domes “NOLIKUMS par elektroenerģijas pieslēgumu nodalīšanu un jaunu pieslēgumu izveidi objektiem Limbažu novadā, kuros privātpersonas lieto valsts vai pašvaldības iestādes elektroenerģijas pieslēgumu ” (protokols Nr.14; 35.§), izvērtējami šī Nolikuma kārtībā.
3. Ar šī Nolikuma spēkā stāšanos spēku zaudē 2020.gada 30.jūnija Limbažu novada domes “NOLIKUMS par elektroenerģijas pieslēgumu nodalīšanu un jaunu pieslēgumu izveidi objektiem Limbažu novadā, kuros privātpersonas lieto valsts vai pašvaldības iestādes elektroenerģijas pieslēgumu ” (protokols Nr.14, 35.§).

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**